በሙስና ወንጀል የተጠረጠሩ ሁለት ከፍተኛ የመንግስት ባለስልጣናት በቁጥጥር ስር ዋሉ
የኢትዮጵያ መንገዶች ባለስልጣን ዋና ዳይሬክተር የነበሩት አቶ ዛይድ ወልደገብርኤና እና ዛሬ በህዝብ ተወካዮች ምክርቤት ያለመከሰስ መብታቸው የተነሳው አቶ ዓለማዮህ ጎጆ በህግ ቁጥጥር ስር መዋላቸውን ተመልክቷል ፡፡ዛሬ በህዝብ ተወካዮች ምክርቤት ያለመከሰስ መብታቸው የተነሳው የገንዘብና ኢኮኖሚ ትብብር ሚኒስትር ዴኢታ አቶ ዓለማየሁ ጎጆ በቁጥጥር ስር ውለዋል ፡፡አቶ ዓለማዮህ ጎጆ በሚኒስቴሩ የተቀናጀ የፋይናንስ ስርዓትን ለመዘርጋት የፌደራል ግዢና ንብረት አስተዳደር ኤጀንሲ ይሁንታ ሳያገኙ ስራውም እንዲከናወን ሳይፈቀድ አንድ ድርጅት ተጠቁሟል በሚል ብቻ በ20 ሚሊየን ዶላር ስራው እንዲከናወን በማድረግ በሙስና በመጠርጠራቸው በምክንያትነት በህግ ተይዘዋል ፡፡አቶ ዓለማዮህ ያለጨረታ መስራት ብቻ ሳይሆን ስራው ሳይጠናቀቅ እንደተገባደደ በማስመሰል ክፊያ እንዲፈጸም አድርጓል በሚል መጠርጠራቸውን የፌደራል ጠቅላይ ዋና ዓቃቤ ህግ አቶ ጌታቸው አምባየ ለምክርቤቱ ባቀረቡት ሪፖረት ነው ፡ ፡ለዚህ ድርጅት 8 ተሽከርካሪዎች ከቀረጥ ነጻ እንዲገባ ከማድረጋቸውም በተጨማሪ ተሽካካሪዎቹ የባንክ ብድር መውጪያ ብድር እንዲፈቀድላቸው በማስያዢያነት እንዲያያዙ ማድረጋቸውን ነው ሪፖርቱ ያመለከተው ፡፡በተያያዘም በገንዘብና ኢኮኖሚ ትብብር ሚኒስቴር መስሪያቤቱ ህንጻ ውስጥ 7ኛና 8ኛ ወለል ላይ ያለውን ያለመነም ጨረታ 2ነጥብ 2 ሚሊየን የአሜሪካን ዶላር የሚያወጣ ስራም ለሌላ ተቋም መስጠታቸውን  ገልጸዋል ፡፡አቶ ዓለማዮህ ጎጁ በበኩላቸው ለዘጠኝ ዓመታት በሚኒስትር መስሪያቤቱ ማገልግላቸውን ጠቁመው፤ መንግስት በሙስናና ኪራይ ሰብሳቢነት ላይ እየወሰደ ያለውን እርምጃ እንደሚደግፉ ገልጸዋል ፡፡ይሁን እንጂ ጉዳያቸው በአስተዳደርና ፖለቲካዊ መድረክ ላይ ቢታይ የተሻለ ትክክለኛ መረጃ ይወጣ ነበር ያሉት አቶ ዓለማዮህ የአገሪቱ የፍትህ ስራ ይህንን ዕውነታ ያወጠዋል የሚል እምነት እንዳላቸው ነው ያስገነዘቡት ፡፡በተመሳሳይም አቶ ዛይድ ባለስልጣን መስሪያቤቱን ለረጅም ዓመታት በዋና ዳይሬክተርነት ሲመሩ መቆየታቸው የሚታወቅ ሲሆን፤ በስራ በነበሩበት ወቅት ፈጽመዋል በተባሉት የሙስና ወንጀል ተጠርጥረው ነው በህግ ቁጥጥር ስር የዋሉት ፡፡የዛሬን ጨምሮ መንግስት በአገሪቱ ሙስና ወንጀል የተጠረጠሩትን በጀመረው ዘመቻ በህግ ቁጥጥር ስር የዋሉት ሰዎች ቁጥር 50 መድረሱ ለማወቅ ተችሏል ፡፡